techiaith/cofnodycynulliad_en-cy huggingface dataset:
English: I have no other contributors to this debate. I assume that the Minister doesn't need to make any further comments. Therefore, the proposal is to agree the motion. Does any Member object? No. I don't see any objections, and therefore the motion is agreed in accordance with Standing Order 12.36.
Welsh: Does gyda fi ddim cyfranwyr eraill i'r ddadl yma. Dwi'n cymryd nad yw'r Gweinidog angen gwneud unrhyw sylwadau i gloi. Felly, dwi'n gofyn y cwestiwn: a ddylid derbyn y cynnig? A oes unrhyw Aelod yn gwrthwynebu? Na. Dwi ddim yn gweld gwrthwynebiad, felly fe dderbynnir y cynnig yma yn unol â Rheol Sefydlog 12.36.
English: We move now to item 9, the Non-Domestic Rating (Multiplier) (Wales) Regulations 2022. I call on the Minister for Finance and Local Government to move the motion - Rebecca Evans.
Welsh: Eitem 9 sydd nesaf a'r rheini yw'r Rheoliadau Ardrethu Annomestig (Lluosydd) (Cymru) 2022. Galwaf ar y Gweinidog Cyllid a Llywodraeth Leol i wneud y cynnig - Rebecca Evans.
English: I'm speaking in my capacity this afternoon as the Welsh Conservatives spokesman on finance. As a group, we will be supporting these regulations. As we all know, businesses have experienced significant disruption and financial losses during the pandemic, and so the freezing of NDR multiplier in line with what has happened elsewhere in the UK will help to ease the pressure on businesses. However, I would like to make a brief point that business rates in Wales are still higher than elsewhere in the UK. For example, the multiplier in Wales is 53.5p, whilst in England, the standard multiplier is 51.2p, and for small businesses, it's 49.9p. Even the higher property rate in Scotland is 52.4p and is obviously lower than the standard rate in Wales. And so I do think that more could be done to reduce the multiplier to create a more competitive environment for Welsh businesses, as well as helping them to not just recover from the pandemic, but to thrive. Finally, I would call for the Welsh Government to consider introducing a split multiplier, so that smaller businesses can benefit from reduced NDR rates. To me, it's somewhat unfair that such businesses are expected to pay the same multiplier as large businesses, and so reducing the burden on smaller businesses would help to give them a timely boost. Thank you.
Welsh: Y prynhawn yma rwy'n siarad yn rhinwedd fy swydd fel llefarydd y Ceidwadwyr Cymreig ar gyllid. Fel grŵp, byddwn yn cefnogi'r rheoliadau hyn. Fel y gwyddom i gyd, mae busnesau wedi profi tarfu sylweddol a cholledion ariannol yn ystod y pandemig, ac felly bydd rhewi lluosydd NDR yn unol â'r hyn sydd wedi digwydd mewn rhannau eraill o'r DU yn helpu i leddfu'r pwysau ar fusnesau. Fodd bynnag, hoffwn wneud pwynt byr bod ardrethi busnes yng Nghymru yn dal yn uwch nag mewn rhannau eraill o'r DU. Er enghraifft, y lluosydd yng Nghymru yw 53.5c, ac yn Lloegr, y lluosydd safonol yw 51.2c, ac ar gyfer busnesau bach, mae'n 49.9c. Mae hyd yn oed y gyfradd eiddo uwch yn yr Alban yn 52.4c ac mae'n amlwg yn is na'r gyfradd safonol yng Nghymru. Ac felly rwy'n credu y gellid gwneud mwy i leihau'r lluosydd i greu amgylchedd mwy cystadleuol i fusnesau Cymru, yn ogystal â'u helpu nid yn unig i wella o'r pandemig, ond i ffynnu. Yn olaf, byddwn i'n galw ar Lywodraeth Cymru i ystyried cyflwyno lluosydd hollt, fel y gall busnesau llai elwa ar gyfraddau ardrethi annomestig is. I mi, mae braidd yn annheg bod disgwyl i fusnesau o'r fath dalu'r un lluosydd â busnesau mawr, ac felly byddai lleihau'r baich ar fusnesau llai yn helpu i roi hwb amserol iddyn nhw. Diolch.
English: The Minister for finance to reply to that.
Welsh: Y Gweinidog cyllid i ymateb i hynny.
English: Diolch, Llywydd. I'm grateful to the Welsh Conservatives spokesperson for confirming the Welsh Conservatives support of the regulations today. Of course, the spokesperson doesn't, in his contribution, mention the Welsh Government's permanent small business rates relief scheme, which, of course, supports tens of thousands of businesses across Wales with their rates, with many paying no rates whatsoever. And of course, businesses here in Wales are still benefitting in the retail, hospitality and leisure sectors from paying no rates in this financial year, due to the decision that Welsh Government took to provide a full year's relief, as compared to lesser relief across the border in England. And, of course, colleagues will be familiar with the fact that businesses in those mentioned sectors will receive a 50 per cent rate relief in the next financial year, recognising the pressures that those businesses and those sectors have been under. But, again, I'm grateful for the Welsh Conservatives spokesperson's support for today's regulations.
Welsh: Diolch, Llywydd. Rwy'n ddiolchgar i lefarydd y Ceidwadwyr Cymreig am gadarnhau cefnogaeth y Ceidwadwyr Cymreig i'r rheoliadau heddiw. Wrth gwrs, nid yw'r llefarydd, yn ei gyfraniad, yn sôn am gynllun rhyddhad ardrethi parhaol Llywodraeth Cymru i fusnesau bach, sydd, wrth gwrs, yn cefnogi degau o filoedd o fusnesau ledled Cymru gyda'u cyfraddau, gyda llawer yn talu dim ardrethi o gwbl. Ac wrth gwrs, mae busnesau yma yng Nghymru yn dal i elwa yn y sectorau manwerthu, lletygarwch a hamdden o dalu dim cyfraddau yn y flwyddyn ariannol hon, oherwydd y penderfyniad a wnaeth Llywodraeth Cymru i ddarparu blwyddyn lawn o ryddhad, o'i gymharu â llai o ryddhad dros y ffin yn Lloegr. Ac, wrth gwrs, bydd cydweithwyr yn gyfarwydd â'r ffaith y bydd busnesau yn y sectorau hynny sydd wedi cael eu crybwyll yn cael rhyddhad ardrethi o 50 y cant yn y flwyddyn ariannol nesaf, gan gydnabod y pwysau mae'r busnesau hynny a'r sectorau hynny wedi ei deimlo. Ond, unwaith eto, rwy'n ddiolchgar am gefnogaeth llefarydd y Ceidwadwyr Cymreig i'r rheoliadau heddiw.
English: The proposal, therefore, is to agree the motion. Does any Member object? No. The motion is therefore agreed in accordance with Standing Order 12.36.
Welsh: Y cwestiwn, felly, yw: a ddylid derbyn y cynnig? A oes unrhyw Aelod yn gwrthwynebu? Nac oes. Felly, rŷn ni'n derbyn y cynnig yn unol â Rheol Sefydlog 12.36.
English: Item 10 is the next item, the legislative consent motion on the Health and Care Bill. I therefore call on the Minister for health to move the motion - Eluned Morgan.
Welsh: Eitem 10 yw'r eitem nesaf. Cynnig cydsyniad deddfwriaethol ar y Bil Iechyd a Gofal yw'r eitem yma, ac felly dwi'n galw ar y Gweinidog iechyd i wneud y cynnig - Eluned Morgan.
English: I now call, first of all, on the Chair of the Health and Social Care Committee, Russell George.
Welsh: Galwaf nawr, yn gyntaf, ar Gadeirydd y Pwyllgor Iechyd a Gofal Cymdeithasol, Russell George.
English: The Chair of the Legislation, Justice and Constitution Committee next. Huw Irranca-Davies.
Welsh: Cadeirydd y Pwyllgor Deddfwriaeth, Cyfiawnder a'r Cyfansoddiad sydd nesaf. Huw Irranca-Davies.
English: Thank you, Llywydd. We have produced two reports covering the three consent memoranda that have been laid by the Minister on this Bill. The first of these was completed last December, and the second was laid only yesterday afternoon.
Welsh: Diolch, Llywydd. Rydym wedi cynhyrchu dau adroddiad yn ymdrin â'r tri memorandwm cydsyniad a osodwyd gan y Gweinidog ar y Bil hwn. Cwblhawyd y cyntaf fis Rhagfyr diwethaf, a dim ond prynhawn ddoe y gosodwyd yr ail.
English: Thank you very much, Llywydd, and thank you very much to Members for their contributions to this debate, and a particular thanks to members of the Legislation, Justice and Constitution Committee and the Health and Social Care Committee, and thank you particularly for your reports. I am pleased that we were able to respond to those this morning.
Welsh: Diolch yn fawr, Llywydd, a diolch yn fawr i'r Aelodau am eu cyfraniadau i'r ddadl hon, a diolch yn arbennig i aelodau'r Pwyllgor Deddfwriaeth, Cyfiawnder a'r Cyfansoddiad a'r Pwyllgor Iechyd a Gofal Cymdeithasol, a diolch yn arbennig am yr adroddiadau. Dwi'n falch ein bod ni wedi gallu ymateb i'r rheini y bore yma.
English: You have heard that the despatch box commitments have already been given, and what was given there is some detail of exactly what is meant by the kind of constitutional interpretation that they were thinking of. So, it's mainly changing the name of an organisation - if they were going to do that in England, that they'd change the name. So, they gave some examples, and that's the whole point of getting that despatch box commitment, because then you can hold them to account, because it's been said on the floor of the house, and you've got something to appeal against, effectively. So, I take your point, that just because you get a commitment from this Government, who knows what Government there may be in future, but you can appeal, as the Member will know, to what is said on the floor of the house to get a better sense of what is meant by the kind of conditions around those agreements.
Welsh: Rydych chi wedi clywed bod yr ymrwymiadau blwch dogfennau eisoes wedi'u rhoi, a'r hyn a roddwyd yw rhywfaint o fanylion am yr union beth a olygir wrth y math o ddehongliad cyfansoddiadol yr oedden nhw'n meddwl amdano. Felly, yn bennaf mae'n golygu newid enw sefydliad - pe byddent yn mynd i wneud hynny yn Lloegr, byddent yn newid yr enw. Felly, fe wnaethon nhw roi rhai enghreifftiau, a dyna'r holl bwynt o gael yr ymrwymiad blwch dogfennau hwnnw, oherwydd yna gallwch eu dal i gyfrif, oherwydd mae wedi'i ddweud ar lawr y tŷ, ac mae gennych chi rywbeth i apelio yn ei erbyn, i bob pwrpas. Felly, rwy'n derbyn eich pwynt, dim ond am eich bod chi'n cael ymrwymiad gan y Llywodraeth hon, pwy a ŵyr beth allai fod gan y Llywodraeth yn y dyfodol, ond gallwch apelio, fel y gŵyr yr Aelod, i'r hyn sy'n cael ei ddweud ar lawr y tŷ i gael gwell ymdeimlad o'r hyn a olygir gan y math o amodau sy'n ymwneud â'r cytundebau hynny.
English: We have had strong negotiations with the UK Government throughout, and that has led to a number of important amendments. On this occasion, may I say that we did negotiate? We've had a lot of our own way, we've come a long way, and they have understood our arguments, and I'm pleased that that's been the case. In terms of the -
Welsh: Rŷn ni wedi cynnal safbwynt negodi cryf gyda Llywodraeth y Deyrnas Unedig drwyddi draw, ac mae hynny wedi arwain at nifer o welliannau pwysig. Ar yr achlysur yma, gaf i ddweud ein bod ni wedi negodi? Rŷn ni wedi cael lot o'n ffordd ein hunain, rŷn ni wedi dod yn bell iawn, ac maen nhw wedi deall ein dadleuon, a dwi'n falch i weld bod hynny wedi digwydd. O ran y -
English: - consequential amendments, I understand that this is not an ideal way to make law. We all understand that. But we're not in a position, always, to get the perfect, and so, of course, there is a constitutional risk for Wales. The question is: how much of a risk are you prepared to take? At the beginning of this process, it was a constitutional risk too far, and that's why I would not have recommended that we accept the LCM. Now, I think we have had enough assurances so that the constitutional risk is smaller. But also I think we shouldn't miss the opportunity to give protection to the people of Wales, especially when you see something like criminalising virginity testing. Why wouldn't we want to sign up to that? Do we really want to wait for years and years and years until we can get that into a legislative process here, while England forges ahead? No, I'd rather get on with it and get on the bus with them on that particular issue. So, there are occasions. Now, of course I understand that that means it's difficult for you guys to scrutinise - I get that, I understand it - and so, I don't think you'll see us doing that too often, and - . I think you're anxious to come back in here, aren't you?
Welsh: - gwelliannau canlyniadol, rwy'n deall nad yw hyn yn ffordd ddelfrydol o wneud cyfraith. Rydyn ni i gyd yn deall hynny. Ond dydyn ni ddim mewn sefyllfa, bob amser, i gael y perffaith, ac felly, wrth gwrs, mae risg gyfansoddiadol i Gymru. Y cwestiwn yw: faint o risg ydych chi'n barod i'w chymryd? Ar ddechrau'r broses hon, roedd yn risg gyfansoddiadol yn rhy bell, a dyna pam na fyddwn i wedi argymell ein bod yn derbyn y memorandwm. Nawr, rwy'n credu ein bod ni wedi cael digon o sicrwydd fel bod y risg gyfansoddiadol yn llai. Ond hefyd rwy'n credu na ddylem golli'r cyfle i amddiffyn pobl Cymru, yn enwedig pan fyddwch chi'n gweld rhywbeth fel troseddoli profion gwryfdod. Pam na fyddem ni am ymrwymo i hynny? Ydyn ni mewn gwirionedd am aros am flynyddoedd a blynyddoedd a blynyddoedd nes y gallwn gael hynny mewn proses ddeddfwriaethol yma, tra bod Lloegr yn bwrw ymlaen? Na, byddai'n well gennyf fi fwrw ymlaen ag ef a mynd ar y bws gyda nhw ar y mater penodol hwnnw. Felly, mae achlysuron. Nawr, wrth gwrs rwy'n deall bod hynny'n golygu ei bod yn anodd i chi graffu - rwy'n deall hynny, ac felly, dydw i ddim yn credu y byddwch chi'n ein gweld yn gwneud hynny'n rhy aml, ac - . Rwy'n credu eich bod yn awyddus i ddod yn ôl i mewn yma, onid ydych chi?
English: Diolch, Llywydd. Minister, I accept the way that you're explaining this, that there is a balance here between the real priority of putting in place good policy that the Welsh Government and the people of Wales would want to see against a balance, which she explained, minimising the constitutional risk. But, perhaps an additional assurance would be, to the Senedd Members, that should there be an unexpected use of the powers that are contained here, in terms of the 2006 Wales Act, or a future Government chose to misinterpret the assurances that had been given at the despatch box by a Minister, that it would be the intention of this Welsh Government to defend this institution and the constitutional settlement robustly.
Welsh: Diolch, Llywydd. Gweinidog, rwy'n derbyn y ffordd rydych chi'n egluro hyn, bod cydbwysedd yma rhwng y flaenoriaeth wirioneddol o roi polisi da ar waith y byddai Llywodraeth Cymru a phobl Cymru am ei weld yn erbyn cydbwysedd, fel mae wedi'i egluro, sy'n lleihau'r risg gyfansoddiadol. Ond, efallai y byddai sicrwydd ychwanegol, i Aelodau'r Senedd, pe bai defnydd annisgwyl o'r pwerau sydd wedi'u cynnwys yma, o ran Deddf Cymru 2006, neu fod Llywodraeth yn y dyfodol wedi dewis camddehongli'r sicrwydd a roddwyd yn y blwch dogfennau gan Weinidog, mai bwriad Llywodraeth Cymru fyddai amddiffyn y sefydliad hwn a'r setliad cyfansoddiadol yn gadarn.
English: Well, I can give that assurance, absolutely. Of course we would want to do that. So, I can give you that assurance, and if we saw them taking advantage of the situation, we would play hell with them. So, I think I can give you that assurance. And also I'm happy to give you the assurance that, in terms of international agreements, if those were to happen, then we would be able to give some advance notice to the Senedd. So, I hope that gives a certain assurance to you and your committee.
Welsh: Wel, gallaf roi'r sicrwydd hwnnw, yn sicr. Wrth gwrs, byddem ni am wneud hynny. Felly, gallaf roi'r sicrwydd hwnnw i chi, a phe byddem yn eu gweld nhw'n manteisio ar y sefyllfa, byddem yn chwarae'r diawl gyda nhw. Felly, rwy'n credu y gallaf roi'r sicrwydd hwnnw i chi. A hefyd rwy'n hapus i roi'r sicrwydd i chi, o ran cytundebau rhyngwladol, pe bai'r rheini'n digwydd, yna byddem ni'n gallu rhoi rhywfaint o rybudd ymlaen llaw i'r Senedd. Felly, gobeithio y bydd hynny'n rhoi sicrwydd penodol i chi a'ch pwyllgor.
English: So, thank you very much, and I do urge Members to support this motion. Thank you.
Welsh: So, diolch yn fawr iawn, a dwi yn gofyn i Aelodau i gefnogi'r cynnig yma. Diolch yn fawr.
English: The proposal is to agree the motion. Does any Member object? [ Objection.] Yes, I see an objection, and so we will defer the vote on that motion until voting time.
Welsh: Y cwestiwn yw: a ddylid derbyn y cynnig? A oes unrhyw Aelod yn gwrthwynebu? [ Gwrthwynebiad.] Oes, dwi'n gweld gwrthwynebiad, ac felly fe fyddwn ni'n gohirio'r bleidlais ar y cynnig yna tan y cyfnod pleidleisio.
English: Item 11 is next. This is the legislative consent motion on the Professional Qualifications Bill. I call on the Counsel General and Minister for the Constitution to move this motion - Mick Antoniw.
Welsh: Eitem 11 sydd nesaf. Hwn yw'r cynnig cydsyniad deddfwriaethol ar y Bil Cymwysterau Proffesiynol. Dwi'n galw ar y Cwnsler Cyffredinol a Gweinidog y Cyfansoddiad i wneud y cynnig yma - Mick Antoniw.
English: For me, this afternoon encapsulates the problems we have as a Senedd with these legislative consent motions. My colleague Sioned Williams will speak on behalf of Plaid Cymru on the Nationality and Borders Bill, an appalling Bill that will lead to many deaths, part of a package of Bills being passed by the Westminster Government at the moment. Then, we have the Health and Care Bill, a Bill that the Government here in Wales is consenting to; a Bill, as the committee Chair has said, that will give new powers to UK Government Ministers. The health Minister has called that a minor constitutional risk. That is not a minor risk, in my view, when we look at the Government that we have at the moment in Westminster - a Government that is drawing back powers and taking rights away from people. That is not a minor constitutional risk. The Minister said that if they withdraw from their despatch box commitments,
Welsh: I fi, mae'r prynhawn yma yn crisialu'r problemau sydd gennym ni fel Senedd gyda'r mesurau cydsyniad deddfwriaethol. Fe wnaiff fy nghyfaill Sioned Williams siarad ar ran Plaid Cymru ynglŷn â'r Bil cenedligrwydd yn nes ymlaen, Bil erchyll a fydd yn arwain at farwolaethau nifer o bobl, rhan o becyn o Filiau sy'n cael eu pasio gan Lywodraeth San Steffan ar hyn o bryd. Yna, mae gyda ni'r Bil iechyd a gwasanaethau cymdeithasol, Bil y mae'r Llywodraeth fan hyn yng Nghymru yn cydsynio i roi caniatâd iddo; Bil, fel mae Cadeirydd y pwyllgor wedi dweud, a fydd yn rhoi pwerau o'r newydd i Weinidogion y Deyrnas Unedig. Mae'r Gweinidog iechyd wedi galw hwnna yn risg bychan i setliad cyfansoddiadol ein gwlad ni. Nid risg bychan yw hynny, yn fy marn i, pan ŷm ni'n edrych ar y Llywodraeth sydd gyda ni ar hyn o bryd yn San Steffan - Llywodraeth sydd yn tynnu grymoedd, Llywodraeth sydd yn tynnu hawliau oddi wrth bobl. Nid risg bychan yw e. Fe wnaeth y Gweinidog ddweud, os gwnawn nhw dynnu nôl o'r hyn maen nhw wedi'i addo wrth y despatch box,
English: 'we would play hell with them.'
Welsh: 'bydden ni'n chwarae'r diawl â nhw.'
English: But this Senedd is not a soapbox; it is a legislature, a legislature that the people of our nation have voted for. In 2011, when the people voted with a huge majority in favour of primary law-making powers for this Senedd, they had no idea that we would consent to an appalling UK Government drawing back those powers. But, that is what can happen with that Bil, and that is also what is happening with the Professional Qualifications Bill.
Welsh: Wel, nid soapbox yw'r Senedd yma ond deddfwrfa, deddfwrfa mae pobl ein gwlad wedi pleidleisio ar ei chyfer. Yn 2011, pan wnaeth pobl Cymru bleidleisio gyda mwyafrif enfawr o blaid cyfreithiau cynradd yn y Senedd yma, doedd dim syniad gyda nhw y byddem ni yn rhoi hawl i Lywodraeth erchyll y Deyrnas Unedig ar hyn o bryd i dynnu'r grymoedd yna i ffwrdd. Dyna beth sy'n mynd i allu digwydd gyda'r Bil yna, a dyna hefyd sy'n digwydd gyda'r Professional Qualifications Bill.
English: That's the Bill I'm discussing at the moment. This Bill will give conferred powers to UK Ministers to make secondary legislation within devolved areas. We don't agree with it, we won't give consent on this occasion, but then again, we're more than happy to give consent to the health and social care legislation. This Welsh Government cannot have the penny and the bun. Either we're unhappy that they have powers to legislate, either we are concerned about the constitutional risk to this place, or we are not. Where are we when it comes to these? There's this idea that we are concerned here that it's not on the face of the Bill that they won't amend primary legislation, that it's not on the face of the Bill that they won't amend the Government of Wales Act 2006, the very foundation of our devolution settlement, yet in a previous legislative consent motion, we described that as a minor constitutional risk. Well, I'm not willing to take any risk with regard to the constitution of Wales when we view this Government. There's this idea that a despatch box promise means anything - it's not binding on this current Government, and it's certainly not binding on any future Government. Why are we allowing ourselves time and time again to fall into this trap? I agree that many of these Bills that come before us have good clauses within them - clauses, of course, we will support - but we've got to decide: is it our role as the Welsh Parliament to legislate on behalf of the people of Wales within our current devolution settlement, or the role of the UK Conservative Government?
Welsh: Dyna'r Bil rwy'n ei drafod ar hyn o bryd. Bydd y Bil hwn yn rhoi pwerau i Weinidogion y DU wneud is-ddeddfwriaeth o fewn meysydd datganoledig. Dydyn ni ddim yn cytuno â hynny, ni fyddwn yn rhoi cydsyniad y tro hwn, ond unwaith eto, rydym ni'n fwy na pharod i roi caniatâd i'r ddeddfwriaeth iechyd a gofal cymdeithasol. Ni all Llywodraeth Cymru gael y geiniog a'r deisen. Naill ai rydym ni'n anhapus bod ganddyn nhw bwerau i ddeddfu, naill ai rydym ni'n pryderu am y risg gyfansoddiadol i'r lle hwn, neu dydyn ni ddim. Ble'r ydym ni yn hyn o beth? Mae'r syniad hwn ein bod yn pryderu yn y fan yma nad yw ar wyneb y Bil na fyddan nhw'n diwygio deddfwriaeth sylfaenol, nad yw ar wyneb y Bil na fyddan nhw'n diwygio Deddf Llywodraeth Cymru 2006, sef sylfaen ein setliad datganoli, ac eto mewn cynnig cydsyniad deddfwriaethol blaenorol, fe wnaethom ni ddisgrifio hynny fel mân risg gyfansoddiadol. Wel, dydw i ddim yn fodlon cymryd unrhyw risg o ran cyfansoddiad Cymru pan fyddwn ni'n ystyried y Llywodraeth hon. Mae'r syniad bod addewid blwch dogfennau yn golygu rhywbeth - nid yw'n rhwymo'r Llywodraeth bresennol hon, ac yn sicr nid yw'n rhwymo unrhyw Lywodraeth yn y dyfodol. Pam rydym ni'n caniatáu i ni ein hunain syrthio i'r fagl hon dro ar ôl tro? Rwy'n cytuno bod gan lawer o'r Biliau hyn sy'n dod ger ein bron gymalau da ynddyn nhw - cymalau y byddwn, wrth gwrs, yn eu cefnogi - ond rhaid i ni benderfynu: ai ein rôl ni fel Senedd Cymru yw deddfu ar ran pobl Cymru o fewn ein setliad datganoli presennol, neu rôl Llywodraeth Geidwadol y DU?
English: we can play hell as much as the health Minister wants -
Welsh: gallwn ni chwarae'r diawl gymaint ag y mae'r Gweinidog iechyd ei eisiau -
English: and they will not listen. When, colleagues, will we say enough is enough? We will not pass more powers back, or, I can tell you, by the time of the next election, we will have a very different Senedd here. Look at the figures. In the first year of the fifth Senedd, there were 10 Bills brought through the LCM process, with 80 clauses. Already in this Senedd, which isn't 12 months old yet, there are 17 Bills and almost 400 clauses through the LCM process. They are changing our devolved settlement before our very eyes. We must unite as a Senedd to oppose that. Thank you.
Welsh: a wnawn nhw ddim gwrando arnom ni. Pryd wnawn ni, gyfeillion, ddweud mai digon yw digon? Wnawn ni ddim pasio mwy o rymoedd yn ôl, neu gallaf ddweud wrthych chi, erbyn yr etholiad nesaf, bydd yna Senedd hollol wahanol fan hyn. Edrychwch ar y ffigurau. Ym mlwyddyn gyntaf y pumed Senedd, roedd yna 10 Bil wedi dod o flaen gydag LCM, a hynny gydag 80 o clauses. Yn barod yn y Senedd yma, sydd ddim yn flwydd eto, mae 17 Bil a bron i 400 o clauses. Maen nhw'n newid ein setliad datganoledig ni o flaen ein hwynebau, o flaen ein llygaid ni. Unwn fel Senedd i wrthwynebu hynny. Diolch yn fawr.
English: I now call on the Counsel General to reply to this debate.
Welsh: Galwaf nawr ar y Cwnsler Cyffredinol i ymateb i'r ddadl yma.